Szczekociny
<s>Szczekociny je grad od 3,532 stanovnika na jugu Poljske u Šleskom vojvodstvu.</s>

<s>Geografske karakteristike</s>

<s>Szczekociny leži duž rijeke Pilice), udaljen devedesetak km jugoistočno od Katowica.</s>

<s>Historija</s>

<s>Szczekociny je staro naselje koje je gradska prava dobilo još 1398.</s><s>Tokom 16. vijeka bio je poznat po manufakturnoj proizvodnji željeza, a u 18. vijeku po svojim zanatlijama.</s>

<s>Danas je poznat po bitci koja se dogodila 1794. za Kościuszkova ustanka u kojoj su rusko-pruske snage porazile ustanike.</s><s>Nakon tog poraza, od 1795. za Treće podjele Poljske je dio Habsburške monarhije, a od 1809. je dio napoleonskog Varšavskog vojvodstva.</s>

<s>Od 1815. je dio proruske Kongresne Poljske u kojoj je kao periferijsko naselje spao na selo pa je između 1870.-1923. izgubio gradska prava.</s>

<s>Djelomično je spaljen u septembru 1939. za Invazije Poljske od jedinica Wehrmachta.</s><s>Za vrijeme Njemačke okupacije (1941.–42.) iz lokalnog geta je oko 1700 Židova odvedeno je u Logor Treblinka i pobijeno.</s><s>U julu 1944. zauzeli su ga i privremeno okupirali partizani Armije Krajowe.</s>

<s>Znamenitosti</s>

<s>Poznat je po crkvi iz druge polovice 17. vijeka (rekonstruirana u 18. vijeku) i po neoklasicističkoj palači iz 18. vijeka.</s>

<s>Privreda</s>

<s>Današnji Szczekociny je grad malih pogona prehrambene industrije i tvornice elektromotora.</s>

<s>Pobratimski gradovi 
Szczekociny ima ugovore o prijateljstvu sa slijedećim gradovima;
  Adony, Mađarska
  Jelšava, Slovačka</s>

<s>Izvori</s>

<s>Vanjske veze</s>

<s>Gmina Szczekociny (službene stranice)</s>

<s>Gradovi u Poljskoj</s>

